محەممەد کەریم قادر

محەممەد کەریم قادر :(١٩٢٦–١٩٩٢) نووسەر، شاعیر، فەرھەنگنووس، لەنەتەوەی کورد بووە.

 سەرەتای ژیان و خوێندنی 
ناسناوی شیعریی «نەسرەو»ە، ١٩٢٦ لە شاری سلێمانی ھاتووەتە دنیاوە. قۆناغەکانی سەرەتایی و ناوەندی و ئامادەییی ھەر لەوێ تەواوکردووە و درێژەی بە خوێندن نەداوە. بووە بە برینپێچ لە ڕیزی سپادا و پلەی (نائیبی زابت)ی پێ دراوە و چەند ساڵێک لە بەغدا، حللە و کەرکووک خزمەتی کردووە، تا دواجار لە کەرکووک گیرساوەتەوە.گۆڤاری گەلاوێژ (بەرگی یازدەھەم / بەشی یەکەم) ژیاننامە و پێڕست، ئامادەکردنی (سدیق ساڵح، ڕەفیق ساڵح، عبدوڵڵا زەنگەنە) لە بڵاوکراوەکانی بنکەی ژین بۆ بووژاندنەوەی کەلەپووری و بەڵگەنامەیی و ڕۆژنامەوانیی کوردی. ل8209-8210ھەردەوێڵ کاکەیی، بە بۆنەی کۆچی دوایی نەسرەوی شاعیرەوە، ڕۆژنامەی "ھاوکاری"، بەغدا، ژمارە ١٤٨٩، ٣٠/٦/١٩٩٢، ل٣؛ ھەردەوێڵ کاکەیی، لە پەنجاکاندا چوارینەکانی عومەر خەییامی کردووە بە کوردی، گۆڤاری "ڕەنگین"، بەغدا، ژمارە ٤٦–٤٧، ١٩٩٢، ل٢٨–٢٩.

بەڕێز ھەردەوێڵ کاکەیی، بابەتی دووەم و وێنەی شاعیری دابین کردووە.

 بەرھەمەکانی 
نەسرەو ھەر لە منداڵییەوە حەزی لە شیعر کردووە و زۆر شیعری عەرەبی و فارسی و کوردیی لەبەربووە. چوارینەکانی "خەیام"ی لە ساڵانی چلدا کردووە بە کوردی و لە گۆڤاری "دەنگی گێتیی تازە"دا لێی بڵاوکردووەتەوە. ساڵی ١٩٥٣ ماڵەکەی گڕی گرتووە و بەو ھۆیەوە زۆربەی بەرھەمەکانی سووتاون.

کاتی خۆی، لەتەک شێخ ڕەئووفی خانەقا و قوتبەدین کاکەیی، پێکەوە دەستیان داوەتە پڕۆژەی فەرھەنگێکی کوردی- کوردی و کۆکردنەوەی وشەگەلی ناوچەی گەرمیان و سلێمانی و تا پیتی (ڕێ)یان ھێناوە. ئەو فەرھەنگە لە پاشکۆچی دواییی شێخ ڕەئووفەوە سۆراخی نییە.

ئەم دانراوانەیشی بە دەستنووسی لە پاش بەجێماون:
 دیوانی شیعرەکانی
 مێژووی سەڵاحەدینی ئەیووبی
 چەند ناودارێک لە مێژوودا

 کۆچی دوایی 
ڕۆژی ٢٣ی ئایاری ١٩٩٢ لە کەرکووک کۆچی دواییی کردووە و تەرمەکەی لە مەزارگەی (موسەڵڵا) بە خاک سپێردراوە.

 سەرچاوەکان